《看白云爱而成诗》
宋代·狄遵度

秋风吹白云，触处自何谷。
初犹半洞门，欻出遍岩腹。
零落依水半，片段挂枯木。
馀影透微白，灭跡混空绿。
烟萝自蘙密，岛溆徒萦曲。
安知苍梧野，下覆猿鸟哭。
谁能久徘徊，返顾视黄鹄。

作者简介：（约公元一o三六年前后在世）字元规，潭州长沙人。生卒年均不详，约宋仁宗景佑中前后在世。少颖悟，笃志于学。每读书，意有所得，即仰屋瞪视，人呼之勿闻。以父任为襄阳主簿，居数月，弃去。好为古文，又嗜杜甫诗。著春秋杂说，多所发明。尝患时学靡敝，作拟皇太子册文，除侍御史。又制裴晋公传，人多称之。遵度著有文集十二卷，《宋史本传》传于世。